CELEX: 32022D0668
Language: el
Date: 2022-04-21 00:00:00
Title: Απόφαση (ΚΕΠΠΑ) 2022/668 του Συμβουλίου της 21ης Απριλίου 2022 για την τροποποίηση της απόφασης (ΚΕΠΠΑ) 2021/2032 σχετικά με μέτρο συνδρομής στο πλαίσιο του Ευρωπαϊκού Μηχανισμού για την Ειρήνη προς στήριξη των στρατιωτικών μονάδων που εκπαιδεύονται από την εκπαιδευτική αποστολή της ΕΕ στη Μοζαμβίκη

22.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 121/44
               
            
         ΑΠΟΦΑΣΗ (ΚΕΠΠΑ) 2022/668 ΤΟΥ ΣΥΜΒΟΥΛΙΟΥ
         της 21ης Απριλίου 2022
         για την τροποποίηση της απόφασης (ΚΕΠΠΑ) 2021/2032 σχετικά με μέτρο συνδρομής στο πλαίσιο του Ευρωπαϊκού Μηχανισμού για την Ειρήνη προς στήριξη των στρατιωτικών μονάδων που εκπαιδεύονται από την εκπαιδευτική αποστολή της ΕΕ στη Μοζαμβίκη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 19 Νοεμβρίου 2021, το Συμβούλιο εξέδωσε την απόφαση (ΚΕΠΠΑ) 2021/2032 (1), με την οποία θέσπισε μέτρο συνδρομής με ποσό δημοσιονομικής αναφοράς ύψους 40 000 000 EUR («ποσό δημοσιονομικής αναφοράς»), το οποίο προορίζεται να καλύψει την παροχή μη θανατηφόρου εξοπλισμού και προμηθειών στις μονάδες των ενόπλων δυνάμεων της Μοζαμβίκης που θα εκπαιδευτούν από την εκπαιδευτική αποστολή της ΕΕ στη Μοζαμβίκη (EUTM Mozambique).
                  
               
                     (2)
                  
                  
                     Το εν λόγω ποσό δημοσιονομικής αναφοράς επαρκεί για την παροχή μη θανατηφόρου εξοπλισμού και προμηθειών όπως αναφέρεται στο άρθρο 1 παράγραφος 3 της απόφασης (ΚΕΠΠΑ) 2021/2032 για πέντε από τις 11 μονάδες των ενόπλων δυνάμεων της Μοζαμβίκης που θα εκπαιδευτούν από την EUTM Mozambique την περίοδο 2021-2023. Για την κάλυψη των αναγκών των υπόλοιπων έξι μονάδων, το ποσό δημοσιονομικής αναφοράς θα πρέπει να αυξηθεί κατά 45 000 000 EUR.
                  
               
                     (3)
                  
                  
                     Η απόφαση (ΚΕΠΠΑ) 2021/2032 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2021/2032 τροποποιείται ως εξής:
            
                        1)
                     
                     
                        στο άρθρο 1, η παράγραφος 4 αντικαθίσταται ως εξής:
                        
                           «4.   Η διάρκεια του μέτρου συνδρομής είναι 36 μήνες από την ημερομηνία σύναψης της σύμβασης μεταξύ του διευθυντή μέτρων συνδρομής που ενεργεί ως διατάκτης και της οντότητας που αναφέρεται στο άρθρο 4 παράγραφος 2, σύμφωνα με το άρθρο 32 παράγραφος 2 στοιχείο α) της απόφασης (ΚΕΠΠΑ) 2021/509.»·
                        
                     
                  
                        2)
                     
                     
                        στο άρθρο 2, η παράγραφος 1 αντικαθίσταται ως εξής:
                        
                           «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με το μέτρο συνδρομής ανέρχεται σε 85 000 000 EUR.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 21 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση (ΚΕΠΠΑ) 2021/2032 του Συμβουλίου, της 19ης Νοεμβρίου 2021, σχετικά με μέτρο συνδρομής στο πλαίσιο του ευρωπαϊκού μηχανισμού για την ειρήνη προς στήριξη των στρατιωτικών μονάδων που εκπαιδεύονται από την εκπαιδευτική αποστολή της ΕΕ στη Μοζαμβίκη (ΕΕ L 415 της 22.11.2021, σ. 25).